На чужыне

«**На Чужыне**» — ілюстраваны літаратурна-грамадзянскі часопіс. Выдаваўся ў Рызе. Вядомы адзін нумар.

## Гісторыя
Пры складаных умовах вайны Расеі з Польшчай на абшарах Беларусі ўрад Беларускай Народнай Рэспублікі працягваў мацаваць міждзяржаўныя стасункі з краінамі суседзямі. Восеньню 1919 г. ў Рызе запрацавала поўнамоцнае прадстаўніцтва — Вайскова-дыпляматычная місія на чале з Кастусём Езавітавым.
7-га верасьня 1919 г. ў Рызе на агульным сходзе была абрана Рада Беларускай Калёніі ў Латвіі  зь дзевяці чальцоў, якія прызначылі Прэзыдыюм Рады Беларускай Калёніі ў Латвіі ў складзе: Я. Данілюк — старшыня Рады, А. Сьцяпура — намесьнік старшыні, П. Цьвяткоў — сэкрэтар. Адрас Рады Беларускай Калёніі ў Латвіі — места Рыга,   7, кв, 3. ().
У пач. 1920, зь ініцыятывы старшыні Вайскова-дыпляматычнай місіі БНР у Латвіі і Эстоніі Кастуся Езавітава, адчыняецца ў Рызе аддзел культурна-асьветніцкага таварыства Бацькаўшчына, створанага ў Менску 18 верасьня 1918 году. Адрас культурна-асьветніцкага таварыства Бацькаўшчына — места Рыга, вул. Крэпастная 3/5, кв. 14. Таварыства друкавала на беларускай мове кнігі і часопіс «На Чужыне» — ілюстраваны літэратурна-грамадзянскі штомесячнік. 
Першы нумар 03 Сакавіка 1920 г. Адрас рэдакцыі і канторы — места Рыга,  7, кв, 5. (). Друкарня Э. Левіна — Рыга, вул.  26. (). 

Меркавалася працягваць выданьне часопіса. Рэдакцыя апавясьціла зьмест наступнага нумара. Але на загад міністра ўнутраных спраў Латвіі часопіс быў забаронены. Нагодай стала карта Беларусі, надрукаваная на вокладцы, якая ўключала й частку тэрыторыі Латвійскай Рэспублікі. 
 

## Зьмест «На чужыне» № 1
### Тэксты
1. Артыкул Рэдакцыі. 2. Думкі Беларуса на чужыне — верш Янкі Купалы. 3. Покліч Бацькі — верш Ген. Булак-Балаховіча.4. Беларусы ў Латвіі. 5. Беларусы ў Эстіі. 6. Беларусы ў Фінляндыі. 7. Беларусы ў Летуве. 8. Беларусь паміж сваймі суседзямі — артыкул А. Смоліча. 9. Весткі з Бацькаўшчыны . 10. Беларуская Марсэльеза. 11. Беларускі друк. 12. Паштовая скрынка.
### Малюнкі
1. Група чальцоў Рады Беларускай Калёніі ў Латвіі 2. Палкоўнік К. Езавітаў. 3. Падпалкоўнік Р. Шолкаў. 4. Генэрал-маёр Булак-Балаховіч. 5. Інжэнер К. Душэўскі са сваім Ад’ютантом Капітанам Кордам і Сэкрэтаром М. Ляховічам. 6. Беларуская танцоўшчыца Фэліцэта Данілюк. 7. П. А. Крэчэўскі. 8. Подпаручік Мацыеллі. 9. Язэп Варонка. 10. Доктар Антон Луцкевіч. 11. Сымон Рак-Міхайлоўскі. 12. Беларуск. Камандатура ў Горадні. 13 Тамаш Грыб. 14. Язэп Мамонька. 15. Беларусы і амэрыканцы ў Горадні.
### Ноты
Беларускі Рэвалюцыйны Гімн. 
### Мапы
1. Палажэньне Беларусі ў Эўропе. 2. Межы Беларусі.

## Зьмест «На чужыне» № 2
а) артыкулы: Беларусы ў Францыі, Беларусы ў Чэхіі, Беларусы ў Польшчы, Беларусы ва Украіне, Беларусы на Дану, Беларусы на Каўказе, Беларусы ў Нямеччыне і іншыя, б) малюнкі: партрэты нашых прадстаўнікоў пры ўрадах Эўропы і фатаграфіі груп беларускіх дзеячаў і нацыянальных устаноў на чужыне, в) мапы і ноты.

## Галоўныя рэдактары
Казячы, Грыгор(Рыгор) — 1920.

## Крыніцы

## Літаратура
* 
* Герасімаў, В. «На чужыне» //  — С. 253. 
* 
*  

## Вонкавыя спасылкі
* «На чужыне»  // Беларуская Палічка
* БЕЛАРУСКАЯ ЛІТАРАТУРНАЯ СПАДЧЫНА. ЧАСОПІСЫ ЗАМЕЖЖА 1919–1939 ГГ. Нацыянальная бібліятэка Беларусі.
* Часопіс «На чужыне» у Нацыянальнай бібліятэцы Беларусі
* E-kataloog ESTER on Eesti suurema raamatukogu ühiskataloog.
* Latvijas Nacionālās digitālās bibliotēkas. Сегодня(Независимая демократическая газета. Рига, Гердерова площадь № 1

Катэгорыя:Зьявіліся ў 1920 годзе
Катэгорыя:Часопісы на беларускай мове
Катэгорыя:Беларускія часопісы
Катэгорыя:Латвійскія часопісы
Катэгорыя:Культура Рыгі
Катэгорыя:Беларусы ў Латвіі
Катэгорыя:Гісторыя Рыгі